Пролећни вилењак

 Пролеће је моје омиљено годишње доба. Радујем се сваке године када треба да стигне.

 После хладне и дуге зиме стигло је пролеће и у моје место. Када погледам око себе цела природа се буди. Дрвеће добија нове цветове па изгледају као да су добили шарене плаштеве. Небо постаје плаветније а сунчеви зраци се стидљиво провлаче кроз плави свод. Читао сам у једном часопису да све животиње које спавају зимски сан буде на почетку пролећа. Њихов сан прекида повећање дневне температуре ђто активира њихове хормоне. Ништа ту мени није јасно! Ако је зиста тако, онда се исто дешава и са биљкама на пролеће. Како је природа задивљујућа, мислимо да все знамо о њој а у ствари треба још много тога да научимо. Ја волим пролеће због распуста. Када дође пролећни распуст, родитељи ме пошаљу са сестром у село како би смо провели време са баком и деком. Мој дека је права ризница занимљивих прича, зато га и много волим. Тако је било и овог пролећа. Родитељи мога тате живе у планинском селу где могу да се бавим својим истраживањима. Одрасли мисле да се ми деца играмо а у ствари решавамо велике ствари. Дека ми је рекао да се око једне старе крушке појављује зелени круг који се простире свуда око ње. На том месту је трава најзеленије и тако је сваке године. Када је био мали његов дека му је причао да на том месту виле играју коло и да не прилази јер би могао да их наљути. Када сам чуо причу, пожурио сам до старе крушке да видим виле и вилењаке који плешу свој плес. На моје велико изненађење , трава око кручшке је била зелена и могао сам да видим јаснан круг али вилењака није било. Седео сам и чекао да видим хоћу ли их препознати. Тада је наишао један биолог који је шетао туда и сакупљао лептире. Обрадовао сам се новом лицу али и хватачу лептира који је носио са собом. Испраичао сам му причу свог деке, а он ми је објаснио да се на таквим местима појављују печурке које испуштају супстанце у земљу и да је због њих трава зеленија. Да не постоје никакви вилењаци. Одмах сам отрчао до деке и и рекао му да сам решио мистерију, да су његови вилењаци заправо печурке.

 Зато ја волим пролеће јер увек научим нешто ново.